Case ID: 1092841
Sentence 246: Beləliklə də, Məhkum2 rəis və vəzifəli şəxs kimi, MəhkumN, MəhkumN, X9, X7, X10, X5, X8, habelə istintaqla şəxsiyyətləri müəyyən edilmiş və edilməmiş digər şəxslərlə bir qrup şəxs halında, müntəzəm olaraq digər şəxsi marağa görə öz qulluq mövqeyindən sui-istifadə edərək və qulluq səlahiyyətini aşaraq, səlahiyyəti olmadığı halda, yuxarıda adları qeyd olunan hərbi qulluqçuları qanunsuz sorğu-sual prosesinə məruz qoymuş, müxtəlif tarixlərdə MəhkumN, MəhkumN, X9, X7, X10, X5, X8, habelə istintaqla şəxsiyyətləri müəyyən edilmiş və edilməmiş digər şəxslərlə qabaqcadan əlbir olan bir qrup şəxs halında, əllərini və gözlərini, bəzən də ayaqlarını bağlatdıraraq, müqavimət göstərmək imkanlarını aradan qaldırdığından, aşkar surətdə köməksiz vəziyyətdə olan həmin hərbi qulluqçulara qarşı mütəmadi olaraq döyməklə və sair zorakı hərəkətlərlə, müxtəlif üsullarla güclü fiziki ağrı və psixi iztirab, habelə işgəncə verməklə, o cümlədən bəzi hallarda gecəni lüt, əlləri və gözləri bağlı vəziyyətdə sulu döşəmənin üstündə saxlamaqla, bəzən isə üzərilərinə su töküb, səs-küy salıb ümumiyyətlə yatmağa icazə verməməklə, yemək və su ilə təmin etməməklə, tualetə gedərək şəxsi ehtiyaclarını ödəmələrinə imkan verməməklə əzab vermişdir.Nəticədə qanunsuz sorğu-sual prosesinə məruz qoyduğu 59 nəfər hərbi qulluqçu müxtəlif dərəcəli bədən xəsarətləri aldığından, onların sağlamlıqlarına fiziki zərər vurulduğundan, habelə həm məruz qaldıqları qeyri-insani rəftara, həm də barələrində xidmət yoldaşları arasında yaranmış mənfi fikir və arzuolunmaz şübhələrə görə psixikalarında dərin iz buraxmaqla, şəxsiyyətlərinin alçaldılması ilə əlaqədar onlara mənəvi zərər vurulduğundan, o cümlədən 7 nəfər hərbi qulluqçu - X3, X13, X18, X43, X4, X70 və X57 öldüklərindən, eləcə də bəzi hərbi qulluqçular sorğu-sual prosesi zamanı işgəncə altında verdikləri yalan məlumatları yenidən işgəncəyə məruz qalmaq qorxusu ilə istintaq zamanı dindirilərkən də bildirdiklərinə görə, həmin ifadələr əsasında bir neçə nəfər cinayət məsuliyyətinə cəlb edildiyindən və istintaqın gedişində təqsirsizlikləri sübut edilənədək, həbsdə saxlanıldıqlarından, Məhkum2 törətdiyi qanunsuz əməlləri ağır nəticələrə səbəb olmuşdur.